छत तोड़कर बैंक में घुसे बदमाश, कैलेंडर ले गए
खंडवा | आनंद नगर में बैंक ऑफ इंडिया की मुख्य शाखा में मंगलवार-बुधवार की रात छत तोड़कर घुसे बदमाशों ने चोरी का प्रयास किया। बड़ा हाथ मारने आए बदमाश नकद रुपयों पर हाथ नहीं मार सके। बैंक में रखे कैलेंडर व कुछ छोटा-मोटा सामान ले गए। बुधवार सुबह घटना की जानकारी मिलने पर एसपी महेंद्रसिंह सिकरवार घटनास्थल पहुंचे। मोघट पुलिस को केस दर्ज करने के निर्देश दिए। पुलिस की डॉग टीम सहित पुलिसकर्मियों ने जांच शुरू की है। फरियादी दिनेश कुमार पांडे की शिकायत पर अज्ञात आरोपी के विरुद्ध मोघट पुलिस ने केस दर्ज किया।
bho_Deva hin_Deva